**NOTĂ INFORMATIVĂ**

**la proiectul hotărîrii Guvernului**

**”Cu privire la modificarea și completarea Hotărîrii Guvernului**

**nr.836 din 13 septembrie 2010”**

În scopul acordării unui sprijin din partea statului unor categorii de populaţie în vederea asigurării cu spaţiu locativ, a fost aprobată Hotărîrea Guvernului nr.836 din 13 septembrie 2010 ”Cu privire la acordarea indemnizaţiilor unice pentru construcţia sau procurarea spaţiului locativ, sau restaurarea caselor vechi unor categorii de cetăţeni”.

Hotărîrea în cauză, a fost elaborată în baza Legii nr.190-XV din 8 mai 2003 cu privire la veterani care prevede un şir de măsuri de protecţie socială a veteranilor pentru crearea condiţiilor care le-ar asigura bunăstarea economică şi confortul moral, le-ar acorda drepturi şi facilităţi suplimentare exprimate inclusiv şi prin acordarea indemnizaţiilor prevăzute de lege.

Punctul 72 din Anexa nr.1 la Hotărîrea Guvernului nr. 836 din 13 septembrie 2010 prevede că drepturile derivate din prevederile hotărîrii nu se transmit prin succesiune.

Totodată, din adresările parvenite din autoritățile publice locale, sînt cazuri în care beneficiarii au decedat după aprobarea Hotărîrii Guvernului ”Cu privire la acordarea mijloacelor financiare” sau după adoptarea deciziei comisiei speciale și nu au reușit să primească îndemnizația unică, astfel că membrii familiei beneficiarului se confruntă cu situații și condiții vulnerabile de trai. Din informațiile parvenite din Autoritățile Publice Locale pentru ultimii 3 ani sînt 9 persoane de acest gen.

Reieșind din cele menționate, întru acordarea unui suport din partea statului familiilor respective se propune modificarea și completarea punctului 72, care va avea următorul conținut: ” În cazul decesului beneficiarului de indemnizație unică după adoptarea deciziei Comisiei speciale, drepturile derivate din prevederile hotărîrii se vor transmite prin succesiune ”.

Promovarea proiectului dat va fi executată în limita alocațiilor prevăzute în bugetul de stat.

În Legea bugetului de stat pentru anul 2018 pentru acordarea indemnizaţiilor unice pentru construcţia sau procurarea spaţiului locativ, sau restaurarea caselor vechi unor categorii de cetăţeni sunt prevăzute mijloace financiare în volum de **8,5** mil.lei.

**MINISTRU Octavian ARMAŞU**